
 讜注诇 讛讬讬谉 讘谉 诪' 讬讜诐. 驻专砖''讬 讚拽讜讚诐 诇讻谉 讛讜讬 讬讬谉 诪讙转讜 讗注''讙 讚讗诪专讬' 讘讛诪讜讻专 驻讬专讜转 (讘''讘 讚祝 爪讝.) 讬讬谉 诪讙转讜 讗诐 讛讘讬讗 讻砖专 讘谉 诪' 讬讜诐 诇讻转讞讬诇讛 谞诪讬 讬讘讬讗 讗驻讬诇讜 讬砖 讛专讘讛 诪讬讬谉 讗讞专: 讬砖 诇讛谉 讘讬注讜专 讜诇讚诪讬讛诐 讘讬注讜专. 讗注''讙 讚砖讘讬注讬转 转讜驻住转 讚诪讬讛 讬砖 讞讬诇讜拽 讘讘讬注讜专 讘讬谉 讚诪讬讛 诇注爪诪讛 讻讚转谞谉 讘驻''讘 讚砖讘讬注讬转 专' 诪讗讬专 讗讜诪专 讚诪讬讛 诪转讘注专讬诐 注讚 专''讛 讗讘诇 讛谉 诪转讘注专讬谉 注讚 讛驻住讞: 拽讟祝. 驻讬专砖 专砖''讬 砖诐 讛注抓 讜讻谉 讘讘专讬讬转讗 驻''拽 讚讻专讬转讜转 (讚祝 讜.) 专砖讘''讙 讗讜诪专 讛爪专讬 讗讬谞讜 讗诇讗 砖专祝 诪注爪讬 讛拽讟祝 讜砖专祝 注爪诪讜 谞拽专讗 拽讟祝 注诇 砖诐 讛注抓 讻讚讗诪专 讛讻讗 讚讬砖 讘讜 砖讘讬注讬转 讜讘住诪讜讱 谞诪讬 讗诪专 讚拽讟驻讜 讝讛讜 驻专讬讜 讜爪专讬 讜诇讜讟 (讘专讗砖讬转 诇讝) 诪转专讙诪讬谞谉 拽讟祝 讜诇讜讟讗 讜诪讛 砖驻讬专砖''讬 讚讗讬谞讜 注讜砖讛 驻讬专讜转 讗诇讗 砖专祝 谞讜讟祝 诪诪谞讜 讜讝讛讜 驻专讬讜 讗讬谞讜 诇诪讗讬 讚诪讜拽讬 诇讬讛 专' 讝讬专讗 讘住诪讜讱 讘拽讟驻讗 讚驻讬专讗: 讜讗诪专 专讘讬 驻讚转 诪讗谉 转谞讗 讻讜'. 讜讗诐 转讗诪专 讚讘驻专拽 拽诪讗 讚讘专讻讜转 (讚祝 讛:) 讗诪专 诇讬讛 专' 讬讜讞谞谉 诇专讘讬 讗诇注讝专 讗讬 诪砖讜诐 讘谞讬 讚讬谉 讙专诪讗 讚注砖讬专讗讛 讘讬专 诪砖诪注 讚诇专讘讬 讗诇注讝专 诇讗 讛讬讜 诇讜 讘谞讬诐 讜讬砖 诇讜诪专 砖讗讞专讬 讻谉 谞讜诇讚 诇讜 讗讜 讛讬讜 诇讜 讘谞讬诐 讛专讘讛 讜诪转讜 诪拽爪转诐 讜讗诪专 诇讬讛 专讘讬 讬讜讞谞谉 讻讱 讻讚讬 诇谞讞诪讜: 诪讗谉 转谞讗 讚讗诪专 拽讟驻讗 驻讬专讗 专' 讗诇讬注讝专. 讜讗诐 转讗诪专 讘诪讗讬 驻诇讬讙讬 讗讬 讘讬注讜专讜 讜讛谞讗转讜 砖讜讛 诪讗讬 讟注诪讗 讚专讘谞谉 讚讗驻讬' 注爪讬诐 讛讜讜 讗住讬专讬 讘砖讘讬注讬转 讗讬 诇讗讜 讚讗讬谉 讛谞讗转讜 讜讘讬注讜专讜 砖讜讛 讜讗讬 讗讬谉 讛谞讗转讜 讜讘讬注讜专讜 砖讜讛 诇讗 讗住讜专 讘砖讘讬注讬转 讜讗讬谉 住讘专讗 诇讜诪专 讚驻诇讬讙讬 讗讬 讛谞讗转讜 讜讘讬注讜专讜 砖讜讛 讗讬 诇讗讜 讜讬砖 诇讜诪专 讚讜讚讗讬 讛谞讗转讜 讜讘讬注讜专讜 砖讜讛 讜诇驻讬 砖讗讬谞讜 讻讬 讗诐 诇讞诇讜讞讬 讛注抓 砖专讜 专讘谞谉 讚讘讟诇 讗讙讘 讛注抓 讜专讘讬 讗诇讬注讝专 住讘专 讚讛谞讗转讜 讞砖讬讘讗 讜讛讜讬 驻讬专讬: 讜讗讘讜讱 讗诪专 讛诇讻讛 讻专''讗 讘讚'. 讗注''讙 讚专' 讬讜住讬 拽讗讬 讻讜讜转讬讛 讚讘讛讙讜讝诇 拽诪讗 (讘''拽 讚祝 拽讘.) 讗讬转 诇讛讜 讚砖讘讬注讬转 谞讜讛讙转 讘注爪讬诐 讜讗''讻 讻''砖 拽讟驻讗 讜诪砖讜诐 讚专讘讬 讬讜住讬 拽讗讬 讻讜转讬讛 诇讗 讞砖讬讘 诇讬讛 注诐 讛谞讱 讚讟注诪讗 讚专' 讬讜住讬 诪砖讜诐 讚诇讗 讘注讬 讛谞讗转讜 讜讘讬注讜专讜 砖讜讛 讜诇讗 拽讬讬诪讗 诇谉 讻讜讜转讬讛 讗诇讗 讗讬谉 砖讘讬注讬转 谞讜讛讙转 讘注爪讬诐 讚专' 讬讜住讬 谞诪讬 诪讜讚讛 讚拽讟驻讗 诇讗讜 驻讬专讗 讛讜讗 诇注谞讬谉 注专诇讛: 诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讛拽砖讛 讛专''专 讬注拽讘 诪讗讜专诇讬谞''砖 讜谞讻诇诇讬讛 诪讻诇诇 讚讛讻讬 驻专讬讱 驻专拽 转驻诇转 讛砖讞专 (讘专讻讜转 讚祝 讻讟.) 讗讛讗 讚讗诪专 砖诪讜讗诇 讻诇 讛砖谞讛 诪转驻诇诇 讛讘讬谞谞讜 讞讜抓 诪诪讜爪讗讬 砖讘转 诪驻谞讬 砖爪''诇 讛讘讚诇讛 讘讞讜谞谉 讛讚注转 讜驻专讬讱 讜谞讻诇诇讬讛 诪讻诇诇 讜讬''诇 讚讛转诐 驻专讬讱 诪砖讜诐 讚诇讗 讬砖谞讛 讗讚诐 诪砖讜诐 讛讘讚诇讛 诪讻诪讜 砖讛讜讗 诪转驻诇诇 讻诇 讛砖谞讛 [讻讬讜谉 讚住讘专 讚讻诇 讛砖谞讛 诪转驻诇诇 讛讘讬谞谞讜] 讗诇讗 讬讻诇讜诇 讘讛讘讬谞谞讜 讜讛讻讗 拽讗诪专 专' 讞谞讬谞讗 [讻讬讜谉 讚住''诇 讚讻诇 讛砖谞讛 讗讬谞讜 诪转驻诇诇 讛讘讬谞谞讜 讗''讻] 讘诪讜爪讗讬 讬讜讛''讻 诪驻谞讬 讟讜专讞 转注谞讬转 诇讗 讬砖谞讛 诪讻诪讜 砖讛讜讗 诪转驻诇诇 讻诇 讛砖谞讛 讻讚讬 砖讬讗诪专 讛讘讚诇讛 讘讞讜谞谉 讛讚注转: 

专讬讟讘"讗

诪砖讜诐 讚拽讗讬 专状讗 讻讜转讬讛. 驻讬壮 讚诪讛讛讬讗 讚诪讬讗讜谉 诇讬讻讗 专讗讬讛 讚砖讗谞讬 讛转诐 讚拽讗讬 专状讗 讻讜转讬讛.



讜诪转谞讬壮 讜讛专讜讚讛 讜谞讜转谉 诇住诇. 诪驻讜专砖转 讘诪壮 驻住讞讬诐 驻状讛 讘住状讚.



讞讝讬 讚诪讬谞讱 讜诪讗讘讜讱 拽砖专讬转讜 拽讬讟驻讗 诇注诇诪讗. 讜砖诪注讬谞谉 诪讛讗讬 诇讬砖谞讗 讚讛诇讻转讗 讻讬 讛讗讬 住转诪讗 讜讗注状讙 讚讛讜讬 讻专状讗 讻诇 讻诪讛 讚诇讗 驻住拽讬谞谉 讛诇讻转讗 讚诇讗讜 讻讜转讬讛 讚讗讬 诇讗 讛讬讻讬 拽讗诪专 诪讬谞讱 讜诪讗讘讜讱 讛讗 诪讬谞讱 讘诇讞讜讚 砖专讬壮 拽讬讟驻讗 诇注诇诪讗 讜讻讬讜谉 讚讗讜拽诪讗 讻专状讗 讗诇讗 讜讚讗讬 讻讚讗诪专谉.



讜讗诐 讗讬转讗 诇讬诪讗 诇讬讛 讜讻讜'. 讚讛讗 诪住转诪讗 专壮 驻讚转 讘拽讬 讘讚讘专讬 专状讗 讗讘讬讜 讜专讘讜.



讜诪讬 拽讗讬 讜讛转谞讬讗 讜讻讜'. 拽状诇 讜诇讚讬讚谉 讛讬讻讬 诇讗 拽状诇 讘专壮 讞谞讬谞讗 讗讚专状讞 讬状诇 讚讗谞谉 讛讜讛 住状讚 讚讛讚专 讘讬讛 诪讛讛讬讗 拽诪讬转讗 诪砖讜诐 讛讗 讚诪砖讜诐 讗讘讜转讬壮 讗讘诇 诇讚讬讚谉 讚诪住讬讬注讬 诪拽诪讬转讗 拽砖讬讗 讜驻专拽讬壮 讚讗讚专讘讛 讘转专讬转讗 讚诪砖讜诐 讗讘讜转讬讜 诇讬转 诇讛讜.





转讜住驻讜转 专讗"砖

讘住讚专 讟讛专讜转. 讘驻' 讘转专讗 讚注"讝 讙讘讬 讛谞讛讜 讙谞讘讬 讘注讜讘讚讗 讚谞讛专讚注讗 讜讗诪专 砖诪讜讗诇 讞诪专讗 砖专讬 讜讗诪专讬谞谉 讻诪讗谉 讻专' 讗诇讬注讝' 讚讗诪专 住驻拽 讘讬讗讛 讟讛讜专. 拽砖讛 诇驻讬 讙讬专住转 专"转 讚诪驻专' 讻诪讗谉 讻专' 讗诇讬注讝专 讘谞讬讞讜转讗 讚讛讻讗 讗诪专 砖诪讜讗诇 讚讘住讚专 讟讛专讜转 讗讬谉 讛诇讻讛 讻专' 讗诇讬注讝专 讗诇讗 讘讗专讘注. 讜讛转诐 谞诪讬 诪住驻拽讗 诇讬讛 诇专讘 讚讬诪讬 讛讗 讚砖专讗 专' 讗诇注讝专 讗讬 诪砖讜诐 讚住"诇 讻专' 讗诇讬注讝' 讚讗诪专 住驻拽 讘讬讗讛 讟讛讜专 讗讬 诪砖讜诐 讚拽住讘专 专讜讘 讙谞讘讬 讬砖专讗诇 谞讬谞讛讜 讜讘砖诪注转讬谉 拽讗诪专 专' 讗诇注讝专 谞诪讬 讛诇讻讛 讻专' 讗诇讬注讝专 讘讚' 讜转讜 诇讗 讜讗讬 讛讜讛 讙专住 讘讛讛讬讗 讚住驻拽 讘讬讗讛 专' 讗诇注讝专 谞讬讞讗 讗"谞 讘诪住' 讟讛专讜转 讙讘讬 讻诇 诪拽讜诐 砖讗转讛 讬讻讜诇 诇专讘讜转 住驻讬拽讜转 讙专住 专' 讗诇注讝专 诪讟讛专 讚讻讬讜谉 讚拽讗讬 专' 讗诇注讝专 讻讜转讬讛 讗驻砖专 讚讛诇讻讛 讻诪讜转讜 讚讻讬 讛讗讬 讙讜讜谞讗 诪砖谞讬谞谉 诇拽诪谉. 讜讻谉 讬砖 诇驻专砖 讛讛讬讗 讚驻' 讻诇 讛讙讟 讚讗诪专 专' 讗诇注讝专 砖诪讗诇 讜诇讬诇讛 驻住讜诇讬谉 讜驻讜住诇讬谉 讜讛讬讬谞讜 讻专' 讗诇讬注讝专 讚驻专拽 诪爪讜转 讞诇讬爪讛. 讗诇讗 讚讗讬讻讗 转谞讗讬 讛转诐 讚拽讬讬诪讬 讻讜转讬讛:



专' 讗诇讬注讝专 讗讜诪专 讛专讜讚讛 讜谞讜转谉 诇住诇 讜讻讜'. 诪砖谞讛 讛讬讗 讘诪住讻转 讞诇讛 讜拽转谞讬 专讬砖讗 讛注讜砖讛 注讬住转讜 拽讘讬诐 驻讟讜专讬诐 诪谉 讛讞诇讛 注讚 砖讬砖讜讻讜 专' 讗诇讬注讝专 讗讜诪专 讗祝 讛专讜讚讛 讻讜' 诪砖诪注 讚专' 讗诇讬注讝专 诇讗 讘注讬 谞砖讬讻讛. 讜拽砖讛 讚讘驻' 讗诇讜 注讜讘专讬谉 拽讗诪专 专' 讬讛讜砖注 讘谉 诇讜讬 注诇讛 讚讛讛讬讗 讚专' 讗诇讬注讝专 诇讗 砖谞讜 讗诇讗 讻讻专讜转 砖诇 讘注诇 讛讘讬转 砖谞讜砖讻讜转 讝讜 讗转 讝讜 讗讘诇 讻注讻讬谉 诇讗. 讜讗诐 诇讗 讙专住 讗祝 讘诪讬诇转讬讛 讚专' 讗诇讬注讝专 谞讬讞讗 讚讗讬讻讗 诇诪讬诪专 讚专' 讗诇讬注讝专 讘注讬 转专转讬 爪讬专讜祝 住诇 注诐 谞砖讬讻讛. 讜讗讬 讙专住 讗祝 讬砖 诇驻专砖 讚转"拽 讘注讬 谞砖讬讻讛 讘注讜讚讜 注讬住讛 诇驻讬 砖专讗讜讬谉 诇讛转讞讘专 讜诇讛注砖讜转 讻讻专 讗讞讚 讗讘诇 注砖讛 砖转讬 讻讻专讜转 讜谞转谞谉 讘转谞讜专 讗讜 讘住诇 注讚 砖谞砖讻讜 讝讛 讘讝讛 诇讗 住讙讬 讘讛讻讬 诇转"拽. 讜诇专' 讗诇讬注讝专 诪讛谞讬 讜讘讬专讜砖诇诪讬 驻诇讬讙讬 转谞讗讬 讗讬转 转谞讜讬 转谞讬 讛住诇 诪爪专祝 讜讗讬谉 讛转谞讜专 诪爪专祝 讜讗讬转 转谞讜讬 转谞讬 转谞讜专 诪爪专祝 讜讗讬谉 讛住诇 诪爪专祝 讜诪住讬拽 谞砖讻讜 讻讗谉 讜讻讗谉 诪爪讟专祝 诇讗 谞砖讻讜 讻讗谉 讜讻讗谉 讗讬谉 诪爪讟专祝 讗诇诪讗 砖讬讬讱 谞砖讬讻讛 讘转谞讜专 讜讘住诇 讜诪住讬拽 讘讗诇讜 注讜讘专讬谉 讚讗驻讬' 讻注讻讬谉 诇讗 讘注讬 专' 讗诇讬注讝专 (砖讻讬讞讗) 谞砖讬讻讛 讜谞专讗讛 讗注"讙 讚诪讛谞讬 爪讬专讜祝 住诇 诇讛转讞讬讬讘 讘讞诇讛 讛讬讻讗 讚诇砖 驻讞讜转 诪讻砖讬注讜专. 诪"诪 诇注谞讬谉 诪讜拽祝 诇讗 诪讛谞讬 爪讬专讜祝 住诇 讚讛讗 专' 讗诇讬注讝专 讙讜驻讬讛 讛讜讗 讚讗诪专 驻专拽 讻砖诐 讚讞诇讛 谞讬讟诇转 诪谉 讛讟讛讜专 注诇 讛讟诪讗 讻讙讜谉 讚谞讜讟诇 讻讚讬 讞诇讛 诪注讬住讛 砖诇讗 讛讜专诪讛 讞诇转讛 讜谞讜转谉 驻讞讜转 诪讻讘讬爪讛 讘讗诪爪注 讻讚讬 诇讬讟讜诇 诪谉 讛诪讜拽祝. 讜诇诪讛 讚讜讞拽 诇注砖讜转 讻谉 讬谞讬讞 讗讜转讜 讻讚讬 讞诇讛 讘讻诇讬 砖讛注讬住讛 讟诪讗讛 讘转讜讻讜 讜诇讗 讬讙注. 讗诇讗 讜讚讗讬 诇讗 讞砖讬讘 诪讜拽祝 讘讛讻讬 讗注"驻 砖诪爪专祝 诇讛转讞讬讬讘. 讜注讬"诇 讚讗驻讬' 诇讛转讞讬讬讘 诇讗 诪爪专祝 讗诇讗 讗"讻 谞讙注 讜诇讗 讗转讗 专' 讗诇讬注讝专 诇讗驻讜拽讬 讗诇讗 讚诇讗 讘注讬' 谞砖讬讻讛. 讜讻谉 诪砖诪注 诇讬砖谞讗 讚诪转谞讬' 讚拽转谞讬 讛注讜砖讛 注讬住转讜 拽讘讬诐 讜谞讙注讜 讝讛 讘讝讛 驻讟讜专讬谉 注讚 砖讬砖讜讻讜 专' 讗诇讬注讝专 讗讜诪专 讗祝 讛专讜讚讛 讻讜' 诪砖诪注 讚讗转讬 诇讗驻讜拽讬 谞砖讬讻讛 讗讘诇 谞讙讬注讛 讘住诇 讘注讬. 讜注讬"诇 讚讗驻讬' 讗诐 转诪爪讗 诇讜诪专 讚诇注谞讬谉 诪讜拽祝 诪讜注讬诇 爪讬专讜祝 住诇 讘诇讗 谞讙讬注讛 诇讗 讛讬讛 讬讻讜诇 诇注砖讜转 讻谉 讘驻专拽 讻砖诐 讘讟诪讗讛 讜讟讛讜专讛 讚讻讬讜谉 讚拽驻讬讚 注诇讬讬讛讜 砖诇讗 讬讙注讜 讝讛 讘讝讛 讗讬谉 诪讜注讬诇 爪讬专讜祝 讻诇讬 讻讚诪讜讻讞 讘讬专讜砖诇诪讬 讘驻"讘 讚讞诇讛 讚讗诪专讬谞谉 讛转诐 讚讘专 砖诪拽驻讬讚 注诇 转注专讜讘转讜 讗讬谉 讛讻诇讬 诪爪专祝 注讬住讛 讟讛讜专讛 讜注讬住讛 讟诪讗讛 注砖讜 讗讜转讜 讻讚讘专 砖诪拽驻讬讚 注诇 转注专讜讘转讜 讘注讬住讛 转讞诇讛 讗讘诇讘注讬住讛 砖谞讬讛 讗讬谉 诇砖谞讬 诪讙注 讗爪诇 讛讟讘诇:



讜砖谞住拽诇 转专谞讙讜诇 讘讬专讜砖诇讬诐 讻讜'. 讛讗 讚转谞谉 讘驻' 砖讜专 砖谞讙讞 讗转 讛驻专讛 讜讗讞讚 讻诇 讛讘讛诪讛 诇谞驻讬诇转 讛讘讜专 讻讜' 讜诇讗 讞砖讬讘 诇讛讜专讙 讗转 讛谞驻砖 诪砖讜诐 讚讻讬讜谉 讚转谞讗 讞住讬诪讛 讚讗转讬讗 砖讜专 砖讜专 诪砖讘转 讛"讛 讛讗. 讜讛讗 讚转谞讗 讛转诐 诇讻诇讗讬诐 诇讗讜 诪砖讜诐 讻诇讗讬诐 讚讛谞讛讙讛 讗讬爪讟专讬讱 讚诪砖讜专 砖讜专 诪砖讘转 谞驻拽讗. 讗诇讗 诪砖讜诐 讻诇讗讬诐 讚讛专讘注讛 讚讗转讬 讘讛诪转讱 讘讛诪转讱 诪砖讘转:



讜注诇 讬讬谉 讘谉 讗专讘注讬诐 讬讜诐. 驻讬' 专砖"讬 讚诪拽诪讬 讛讻讬 驻住讜诇 讚讛讜讛 诇讬讛 讬讬谉 诪讙转讜 讗注"讙 讚讗诪专讬' 讘驻"拽 讚转注谞讬转 讙讘讬 讟' 讘讗讘 讚讘讙' 讬诪讬诐 谞驻讬拽 诇讬讛 诪讻诇诇 讬讬谉 诪讙转讜 诇讙讘讬 谞讬住讜讱 讘注讬谞谉 诪谉 讛诪讜讘讞专 讜讙诐 讬砖讚讬谞讬谉 讞诇讜拽讬诐 讻讚讗讬转讗 讘驻专拽 讘谉 住讜专专 讜诪讜专讛:



讬砖 诇讛谉 砖讘讬注讬转 讜诇讚诪讬讛谉 砖讘讬注讬转. 讗注"讙 讚砖讘讬注讬转 转讜驻住转 讚诪讬讛 讗讬爪讟专讬讱 诇诪讬转谞讬 讛谉 讜讚诪讬讛谉 诇驻讬 砖讬砖 讚讘专讬诐 砖讞诇讜拽讬谉 讻讬 讛讛讬讗 讚转谞谉 讘驻"讝 讚诪住讻转 砖讘讬注讬转 讙讘讬 注讬拽专 讛诇讜祝 砖讜讟讛 讻讜' 专' 诪讗讬专 讗诪专 讚诪讬讛谉 诪转讘注专讬谉 注讚 专"讛 诪砖诪注 讗讘诇 诇讗 讛谉:



诪讗谉 转谞讗 拽讬讟驻讗 驻讬专讗 专' 讗诇讬注讝专. 转讬诪讛 讗讬 拽讬讟驻讗 讛谞讗转讜 讜讘讬注讜专讜 砖讜讛 诪"讟 讚专讘谞谉 讜讗讬 讛谞讗转讜 讗讞专 讘讬注讜专讜 诪"讟 讚专' 讗诇讬注讝专 讚讘注讬谞谉 讚讜诪讬讗 讚讗讻讬诇讛 砖讛谞讗转讜 讜讘讬注讜专讜 砖讜讛 讻讚讗讬转讗 讘讛讙讜讝诇 拽诪讗 讜讘诪住讻转 住讜讻讛 讚驻讟专讬' 注爪讬诐 诪讚讬谉 砖讘讬注讬转 诪砖讜诐 讚讛谞讗转讜 讗讞专 讘讬注讜专讜 讜讬"诇 讚拽讟祝 讛谞讗转讜 讜讘讬注讜专讜 砖讜讛 讜讗驻讬' 讛讻讬 驻讟专讬 诇讬讛 专讘谞谉 诪砖讜诐 讚讘讟诇 讗讙讘 讛注抓 讻讬讜谉 讚诇讗 讞砖讬讘 诇讬讛 驻讬专讗:



讜讗讘讬讱 讗诪专 讛诇讻讛 讻专' 讗诇讬注讝专 讘讗专讘注. 讜讗"转 诇讬诪讗 讘讛讗 讛诇讻讛 讻专' 讗诇讬注讝专 诪砖讜诐 讚拽讗讬 专' 讬讜住讬 讻讜转讬讛 讚拽住讘专 砖讘讬注讬转 谞讜讛讙转 讘注爪讬诐 讘讛讙讜讝诇 拽诪讗 讗"讻 讬砖 诇拽讟祝 砖讘讬注讬转 讜讬"诇 讚讗讬谉 讝讛 诪讟注诐 拽讬讟驻讗 驻讬专讗 讚诪讜讚讛 专' 讬讜住讬 讘讛注诇讛. 讜注讜讚 讚讘讛讗 讗讬谉 讛诇讻讛 讻专' 讬讜住讬 讚拽讬讬诪讗 诇谉 讗讬谉 砖讘讬注讬转 谞讜讛讙 讘注爪讬诐:



讜讗诪专 专' 讗诇注讝专 讛诇讻讛 讻专' 讗诇讬注讝专. 驻专砖"讬 讘讘专讻讜转 讬专讜砖诇诪讬 讗讬转讗 讜讘转诇诪讜讚 砖诇谞讜 诇讬转讗. 讜讗讬讻讗 讚驻住讬拽 讻讜转讬讛 驻' 讗讬谉 注讜诪讚讬谉 讘讬讜诐 讟讜讘 砖讞诇 诇讛讬讜转 讗讞专 讛砖讘转 讜讗谞谉 拽讬"诇 讛砖转讗 讻诪专讙谞讬转讗 讚转拽讬谉 专讘 讜砖诪讜讗诇 讜转讜讚讬注谞讜 讻讚诪住讬拽 讛转诐:





诪讛专砖"讗 - 讞讬讚讜砖讬 讛诇讻讜转

讙诪' 讜讗诐 讗讬转讗 诇讬诪讗 诇讬讛 讻讬 讗诪专 讗讘讗 讛诇讻讛 讻专"讗 讘讚' 讘住讚专 讻讜' 讜讬砖 诇讚拽讚拽 讻讬讜谉 讚讚讘专讬 砖诪讜讗诇 注"讻 讛讻讬 诪转驻专砖 讘讚' 讘住讚专 讟讛专讜转 讗"讻 诪谞诇谉 诇专讘讬 讝讬专讗 讜诇专' 驻讚转 讚讚讘专讬 专"讗 讗讘讬讜 谞诪讬 诇讗 诪转驻专砖 讛讻讬 讜讗驻砖专 讚砖诪注讬 诪专"讗 讘驻讬专讜砖 讚讚讜拽讗 拽讗诪专 讘讻诇 砖讬转讗 住讚专讬 诪砖谞讛:





诪讛专"诐

讘转讜住' 讚"讛 讜讗讘讜讱 讗诪专 讜讻讜' 讚讘讛讙讜讝诇 拽诪讗 讗讬转 诇讛讜 讜讻讜' 讻爪"诇:


讘讗"讚 讟注诪讗 讚专讘讬 讬讜住讬 讜讻讜' 转讬专讜爪讗 讛讬讗 诇讗 拽讬讬诪讗 诇谉 讻讜转讬讛 讻爪"诇:





讞讻诪转 砖诇诪讛

专砖"讬 讘讚"讛 讛专讜讚讛 讻讜' 注讬住转讜 驻讞讜转 驻讞讜转 诪讞诪砖转 讻讜' 讻爪"诇:


讘讚"讛 讘讬注讜专 讻讜' 讜诪诇讜讙诪讗 讻讜' 谞"讘 驻讬' 专驻讜讗讛:


转讜住' 讘讚"讛 讜讗讘讜讱 讻讜' 讛谞讱 讟注诪讬 诪"诪 讚专讘讬 讬讜住讬 讻讜' 讻爪"诇:


讚"讛 诪驻谞讬 砖爪专讬讱 诇讜诪专 讻讜' 爪"诇 讗讞专 讚"讛 讜讛讗 拽砖讬砖 讻讜':


讘讗"讚 讛诪转讞讬诇 诪驻谞讬 讻讜' 诪诪讜爪讗讬 砖讘转 诪驻谞讬 砖爪专讬讱 讻讜' 讻爪"诇:





专砖"砖

讙诪专讗 讚转谞谉 专讬讘"讘 讛注讬讚 讛"讚 讻讜'. 讻爪"诇:



专砖"讬 讚"讛 讜谞讬诪讗 诪讗讬 谞砖讬诐. 拽讟谞讜转 讚注诇诪讗. 讛住"讚. 讜诪讛"讚



专砖"讬 讚"讛 讬砖 诇讛谉 砖讘讬注讬转. 砖爪专讬讱 诇讛驻拽讬专诐 讜讗住讜专 讻讜'. 砖讘讬拽 讗讬住讜专 诪诇讜讙诪讗 砖讛讝讻讬专 诇拽诪讬讛 讘讚讘讜专 讛住诪讜讱. 诪砖讜诐 讚诇讗 驻住讬拽讗 诇讬讛 讚讚讬诇诪讗 讗讬谞谉 诪讗讻诇 讗讚诐 讜诪讜转专 讘诪诇讜讙诪讗 诇讗讚诐 讻讚转谞谉 讘专驻"讞 讚砖讘讬注讬转:



转讚"讛 讬砖 诇讛谉 (讘住讜驻讜). 讗讘诇 讛谉 诪转讘注专讬谉 注讛"驻. 讻"讝 诇讬转讗 讘诪砖谞讛 讜注"砖. 讜谞专讗讛 诇诪讞讜拽 诪讚讘专讬讛诐:



转讚"讛 诪讗谉. 讜讗讬谉 住讘专讗 诇讜诪专 讚驻诇讬讙讬 讗讬 讛谞讗转讜 讜讘讬注讜专讜 砖讜讛 讗讬 诇讗讜 讜讬"诇 讻讜'. 讻爪"诇. 拽"拽 讚讗讬讱 住"讚 诇诪讬诪专 讚驻诇讬讙讬 讘讝讛. 讚讗"讻 诪讗讬 专讗讬讛 诪专"讗 讚住"诇 讚讗住讜专 讘注专诇讛 讬注谉 讛讬讜转讜 住讜讘专 讚讛谞讗转讜 讜讘讬注讜专讜 砖讜讛. 讜讬"诇:





讛讙讛讜转 讬注讘"抓

讙诪壮 讚转谞谉 专讘讬 讬讛讜讚讛 讘谉 讘讘讗 讻爪状诇:


砖诐 (讬砖 诇讛谉 讘注讜专 讜诇讚诪讬讛谉 讘注讜专) 转讬' 讗诇讜 诪讜拽驻讬谉. 谞状讘 讘诪转谞讬壮 驻"讝 讚砖讘讬注讬转 诇状讙 诇讛讗:


专砖状讬 讚"讛 讛专讜讚讛 讜讻讜壮 诇驻讟专讛 诪谉 讛讞诇讛 讻爪状诇:





讞讬讚讜砖讬 讞转"住

拽讟祝 讻' 转讜住' 诪"砖 专砖"讬 讚讗讬谞讜 注讜砖讛 驻讬专讜转 诇讗 讗"砖 诇诪讗讬 讚讗诪专讬谞谉 诇拽诪谉 讚驻诇讬讙讬 讘讙讜讜讝讗 讜诇讗 讘讚驻讬专讬. 讜讛讙诇讬讜谉 讻' 讚专砖"讬 拽讗讬 诇诇讬砖谞讗 讘转专讗. 讜诇驻注"讚 诇讗 谞注诇诐 讝讛 诪讛转讜住' 讗诇讗 讚诇驻诪"砖 专砖"讬 讚拽讟祝 诪讬谉 讗讬诇谉 讬讚讜注 讛讜讗 砖谞拽专讗 讻谉. 讜讛讘讬讗讜 转讜住' 专讗讬讛 诇讝讛 砖讻谉 讛讜讗. 讜讗"讻 注"讻 爪"诇 讛讗 讚驻诇讬讙讬 诇讬砖谞讬 [讘转专讗] 讗讬 注讜砖讛 驻讬专讜转 讗讜 诇讗 诪讗讬 驻诇讬讙讬 谞讞讝讬 讗谞谉. 注"讻 爪"诇 讚讛讗讬 讗讬诇谉 讬砖 讝诪谉 砖讗讬谞讜 注讜砖讛 驻讬专讜转 讻讙讜谉 讘转讞讬诇转 谞讟讬注转讜 讜讗讛讗 拽讗讬 诇讬砖谞讬 讘转专讗 讚讗讝 拽讟驻讗 讝讛讜 驻专讬讜 讜讗"砖. 讗讘诇 诪诇砖讜谉 专砖"讬 讚讛讗讬 讗讬诇谉 讗讬谞讜 注讜砖讛 驻讬专讜转 讻诇诇 讜注诇 讝讛 讛拽砖讜 转讜住' 砖驻讬专:


诪砖讜诐 讚拽讗讬 专"讬 讘谉 讘讘讗 讻讜讜转讬讛. 注诪"砖 讘讝讛 讘讙诇讬讜谉 转讜住' 讜注诪"砖 讘讝讛 转讜住' 诇拽诪谉 住"驻 讬讜爪讗 讚讜驻谉 讚"讛 讗诪专 专"讗 讛诇讻讛 讜讻讜':

